rlitschk/wikidir huggingface dataset:
47.5624666666677.5831611111111Koordinate: 47° 33′ 44,9″ N, 7° 34′ 59,4″ O; CH1903: 610878 / 267983 S Bürgerspiddal Baasel isch e sozial-medizinischs Unternähme z Baasel. Es het sich uf wichtigi Ufgoobe wie d Betreuig vo alte Mensche, d Beglaitig und di bruefligi Integration vo Mensche mit ere Behinderig und die medizinischi Rehabilitation spezialisiert. Es isch e sälbständigi, öffentlig-rächtligi Stiftig, wo zur Bürgergmaind vo dr Stadt Basel ghört. 1973 sin d Akutklinike vom Bürgerspiddal usglideret worde und an Kanton Baselstadt übergange. Die übrige Beriich sind bim Bürgerspiddal Basel bliibe. Sithär zelle alli sozial-medizinische Beriich, wo nid zur Akutmedizin ghöre, zu dä Kärnufgoobe vom Bürgerspiddal: d Betreuig vo betagte Mensche d Beglaitig und di bruefligi Integration vo Mensche mit ere Behinderig di mezinischi Rehabilitation Für d Usfierig vo dene Ufgoobe verfiegt s Bügerspital über folgendi Beriich: d Rehabilitation (in der Reha Chrischona) Betreuig vo de Betagte Integration (Betriib und Wärkstette, Bruefligi Abklärig (BEFAS), Beglaiteti Arbait, Beglaitets Wohne und Bruefligi Integration) S Spiddal het öbbe 1500 Mitarbaitendi – meh als 400 drfo mit ere IV-Ränte – und im 2015 e Betriebsertrag vo 116 Millione Schwiizerfranke gha. Zum Bürgerspiddal ghöre fünf Alterszentre, zäh Wohnhüüser für Mensche mit ere Behinderig, elf Betrieb und Wärkstette und d Reha Chrischona
Als Chälleramt wird e Gebiet im Bezerk Brämgarte vom schwizerische Kanton Aargau bezeichnet. S Chälleramt liit im öschtliche Teil vom Betserk Brämgarte. Es bestoht us de (katholische) Pfarrei Lunkhofe und de Pfarrei Joone, da ghäisst: di politische Gmeinde Aarni, Oberlunkhofe, Underlunkhofe, Joone ond Islisbärg. Au zwee Drettel vom Dörfli Werd (hüt Teil vo Rotteschwil), de Litzihof, de Hoof am Fahr, d Güeter Obschlag ond Mörgeler händ dezueghört. Zum Chällerambt ghöört au än Teil vom sognannte Niderambt (Di Nidere Ämbter) oder Underambt, wo offizell ebbefalls bis 1798 dä Schtatt Zürri ghört hät (Höchgricht Zürri, Nidergricht Brämgarte). Das sind Gmeinde Oberwil ond Nieli, aber au Teilgmeinde wiä Oberberike ond Südzufike (numme zwei Hüser) gsi. D Hööf Litzibuech, Huuserhof ond Gaisshof händ ebefalls dazueghört. Dä nördlich Teil vom Nider- oder Underambt mit Ruedischtette, Fridlisperg, Underberiken und Zufike hingegge hät zue dä Grofschaft Badde ghört, ennere gemeine Herrschoft. S Landvogteiamt Badde hät deet au s Höchgricht uusgüebt und Brämgarte diä nidderi Grichtsbarkcheit. S Wappe vom Chälleramt ischt e wisse Schlössel uf rotem Grond. Im Chälleramt hend äischti scho Lüüt gwont, im Bärhau z Onderlunkhofe heds en alte Chelterfredhof os der Hallschtattziit, er seigi schints de gröscht fo dere Gattig i de Schwiits, im Schalchmatthäu
Dr Hati (au Saturn XLIII) isch ein vu dr chleinere ussere Mönd vum Planet Saturn. D'Entdeckig vum Hati dur dr David C. Jewitt, Scott S. Sheppard, Jan Kleyna un Brian G. Marsden uf Ufnahme vum 12. Dezember 2004 bis zum 11. März 2005 isch am 3. Mai 2005 bekannt gä worre. Dr Hati isch zerscht Vorlaifig as S/2004 S 14 bezeichnet worre. Im April 2007 isch dr winzig Mond no uf dr riisig Wolf Hati, e Suhn vum Fenriswolf un Zwillingsbrueder vum riisige Wolfes Skalli (oder Skoll), us dr nordische Mythologi daift worre. Dr Hati umchreist Saturn uf ere retrograde exzentrische Bahn in 1080,1 Däg. D'Bahnexzentrizität betrait 0,2913, wobi d'Bahn mit 163° gege d'Ekliptik un 172° gege d'Äquatorebeni vum Saturn gneigt isch. Dr Hati wird wäge sälle Bahneigeschafte zue dr Nordische Mondgruppe vum Saturn zellt. D'Mitglider vu sällere Gruppe haldet mer fier Absprengsel vum relativ grosse ussere Mond Phoebe. Dr Hati besitzt e Durchmesser vu gschätzte 6 km. Sofern er e Absprengsel vu dr Phoebe isch, dät er dere ihri Eigeschafte bezüglich Dichti un Albedo deile. Mit ere visuelle Helligkeit vu +24,4 mag isch dr Hati e extrem liechtschwachs Objekt. Saturn's Known Satellites (engl.) MPEC 2005-J13: Twelve New Satellites of
Dr Arnulf vo Kärnte (* öbbe 850; † 8. Dezember 899) isch vo 887 bis 899 dr König vom Ostfrankeriich gsi, vo 894 bis 895 König vo Italie und vo 896 bis 899 dr römisch-dütsch Kaiser. Dr Arnulf isch en illegitime Sohn vom Karolinger Karlmann gsi. Es isch möglig, ass dr Karlmann d Mueter vom Arnulf spöter doch no ghürotet het. Dr Arnulf isch z Moosburg uf dr Mosaburch ufgwachse. Er isch 876 zum Präfekt vo de östlige Marke ernennt worde, und isch noch em Dod vo siim Vater 880 Herzog vo Kärnte worde. Er isch in langi Kämpf gegen e Swentopluk vo Grossmähre und gege d Normanne verwigglet gsi. Dr Arnulf isch im Novämber 887 noch Kämpf gege si Unggle und Vorgänger Karl dr Dick dr ostfränkisch König worde. 888 isch er noch Italie zoge, für zum sich d Köngswürde azeigne, wo noch em Dod vom Karl III. an dr Berengar I. gangen isch. Dr Berengar het ihm dr Lehnseid gschwore, het si Dron aber 889 an dr Herzog Wido (Guido) II. vo Spoleto verlore. Noch em Wido siim Dod het dr Arnulf 894 no einisch Oberitalie besetzt, het s aber 895 wider an dr Berengar und am Wido
Dr Augustinus vo Hippo (* 13. Novämber 354 z Tagaste in Numidie; † 28. August 430 z Hippo Regius), mänggisch au dr Heilig Augustin oder Augustinus vo Tagaste, isch ein vo de früehchristlige Chilleväter gsi. Dr Augustin isch as Aurelius Augustinus z Tagaste in Numidie (hützudag Annaba z Algerie) uf d Wält cho. Er isch zerst z Tagaste uf d Schuel gange, denn het en si Familie uf Madauros und schliesslig uf Karthago zum studiere gschiggt. Dört het er e philosophischs Wärk gschriibe, wo aber verlore gangen isch. 383 isch er uf Rom gange. Denn het er e Lehrstell as kaiserliche Rhetorikbrofässer z Mailand übercho, wo denn d Residänz vom Kaiser gsi isch. Noch zwei Johr isch er uf Tagaste zrugg. Wo si Bueb, dr Adeodatus, im Johr 390 gstorben isch, het er si Familiebsitz z Tagaste verchauft. Er isch denn in dr Küstestadt Hippo mehr oder weniger zwunge worde, Kleriker z wärde. Er het zum orthodoxe Christedum ghört, wo vo de Kaiser understützt worden isch, und het si Version vom Glaube de lokale Iiwohner, wo nit immer zur gliiche Glaubensrichdig ghört hai, chönne begriflig mache. 391 isch er e Presbyter (e Briester) worde und vo 396 bis zu siim
En Buechschtabe isch e Zeiche, wo in`re menschliche alphabetische Schriftschproch Verwendung findet. Phonem werdet in Gschtalt vo Graphemen fixiert. E Alphabet isch die Gsamthoit der Buechschtabe von`re phonembasierte Schriftschproch. S' Wort isch wahrschinlich us em germanische, zum Los beschtimmte Runeschtäbli (*bōks) entschtande. I Buecheschtäbli händ d'Germane ihri Rune gritzt. Bym Buechschtabiere vo nöd eifache Wörter oder Eigenäme, insbsundrigs by Funk- und Fernschprächverbindige, grifft me zue Vermiidig vo Falschübermittlige uf s' Hilfsmittel vo de Buechschtabiertafle zrug: Wörter, wo d Afangsbuechschtabe für de gnannti Buechschtabe schtaht, ersetzed da d'einzelne Buechschtabe. Näbe phonembasierte gits au no Ideogramm-basierti Schrifte (z. B. d' asiatischi Schriftzeiche). Sie basiered uf Symbol bzw. Piktogramme und schtelled ganzi Wörter dar. Buechschtabehüüfigkeit Majuskel Minuskel Tüpografie Buech Wolfgang Beinert: Der lateinische Buchstabe us typografischer Sicht Das ABC cum notis variorum von 1695 – mit hunderte vo Kuriositäte und Sprachschpiel mit de Buechschtabe vom lateinische Alphabet
Dr männlig Name Augustinus isch die latinisierti Form vo Augustin und e Variante vo August. Bekannt isch dr Name dur die Heilige Augustini, dr Augustinus vo Hippo und dr Augustinus vo Canterbury. Bekannti Lüt mit däm Name si: dr Augustinus Bader (* 1959), e dütsche Mediziner und Biomediziner dr Augustinus Balthasar (1632−1688), e dütsche evangelische Theolog dr Augustinus vo Canterbury († 26. Mai 604 traditionell oder 605 Thorn), dr erst Erzbischof vo Canterbury. dr Augustinus vo Galen (1870−1949), e Benediktinermönch, Priester und Gründer vo der Catholica Unio dr Augustinus Heinrich Henckel vo Donnersmarck OPraem (1935−2005), e dütsche römisch-katholische Theolog und Wirtschaftsethiker dr Augustinus Hieber (1886−1968), e katholische Pfarrer z Merazhofe und e bischöflige Kommissär dr Augustinus vo Hippo (354−430), e Heiliger, Chillevater, Bischof und Philosoph Dr Augustinus Karl Wucherer-Huldenfeld OPraem (* 1929), en östriichische Theolog und Philosoph dr Augustinus Kilian (1856−1930), e römisch-katholische Bischof vo Limburg dr Augustinus Franz Kropfreiter (1936−2003), en östriichische Komponist und Organist St. Augustinus
De Dietrich Bonhoeffer (* 4. Februar 1906 z Breslau; † 9. April 1945 im KZ Flossebürg) isch en lutherischer Theolog gsi un einer vo de bekannteschte Verträter vo de Bekennende Chile. Er isch en Gägner vom Nationalsozialismus gsi un isch kurz vor em End vom zwaite Weltchrieg im KZ Flossebürg umbrocht worde. Scho mit 24 Johr het de Bonhoeffer sich in evangelischer Theologii habilitiirt. Er het dann Uslandserfahrige gsammlet un isch uf Schpanie un in d USA greist. Nach sine Uslandsufenthalt isch er Privatdozent z Berlin worde. Er isch au Jugendreferent gsi un het sich in de ökumenische Bewegig engagiirt. Wo de Hitler im 1933 an d Macht cho isch, het de Bonhoeffer scho bald sine Vorbehalt gäge s noii Regime Usdruck gäh. Im Chilekampf het er sich gäge di Dütsche Chrischte gschtellt, de Arierparagraph abglehnt un d Judeverfolgig aaprangeret. Im Johr 1935 het er d Leitig vom Predigerseminar vo de Bekennende Chile z Finkewalde übernoh. D Nazionalsozialischte hei ihm im 1940 es Redeverbot erteilt un im 1941 au es Schribverbot. Am 5. April 1943 het me de Bonhoeffer verhaftet un am 9. April 1945 - wäge sinere Beteiligung am Hitlerattetat vom 20. Juli 1944 - im KZ Flossebürg ufghängt.
Dr Dante Alighieri (* 1265 z Floränz; † 14. Septämber 1321 z Ravenna) isch en italiänische Schriftsteller, Dichter, literarische Theoretiker, Moralphilosoph und politische Dänker gsi. Dr Dante isch vor allem für sis monumentale epische Gedicht La commedia, spöter La divina commedia (Die göttligi Komödie) berüehmt. Das isch eins vo de grösste literarische Wärk vom Mittelalter, wo s menschlige Schiggsal us ere christlige Perspektive beschriibt. Dr Dante het vili vo siine persönlige Erfahrige, Sympathie und Vorliebe drin verewigt, aber es isch uf dr allgemeinste Ebeni en Allegorii, wo d Form von ere Reis dur d Höll, s Fägfüür und s Paradis het. S Gedicht isch e Zügnis von ere umfassende Glehrtheit, eme diefe Verständnis vo dr zitgenössische Gsellschaft und ere grosse sprochlige Erfindigschraft. Es isch in Terzine uf Italiänisch gschriibe und nit uf Latiinisch, wie me s zu siner Zit gwohnt gsi isch, und isch dr Afangspunggt vom Siigeszug vo de literarische Nationalsproche, zerst z Italie und spöter nördlig vo de Alpe wie z Ängland mit em Geoffrey Chaucer siine Canterbury Tales. Dr Dante het au wichdigi theoretischi Wärk gschriibe über d Rhetorik, d Moralphilosophie und d Politik. Er het sich, wie noch im d Humaniste uf die klassischi Kultur gstützt,
Dante isch dr Vorname vo de folgende Persone: Dante Alighieri (1265–1321), en italiänische Dichter und Philosoph Dante Bonfim Costa Santos (* 1983), e brasilianische Schutter Dante Gabriel Rossetti (1828-1992), en änglische Dichder und Moler Dante Guimarães Amaral (* 1980), e brasilianische Volleyballspiiler Dante Maggio (1909-1992), en italiänische Schauspiiler Dante Thomas (* 1978), en amerikanische R&B-Sänger und Musiker Dante Terrell Smith (* 1973), en amerikanische Hiphop-Musiker und Schauspiiler Dante isch dr Familiename vo de folgende Persone: Enrico Dante (1884–1967), e Kardinal in dr römisch-katholische Chille Joe Dante (* 1946), en amerikanische Filmregisseur Ron Dante (* 1945), en amerikanische Sänger, Songschriiber und Musigproduzänt Dante bezeichnet: Dante, e Gmeind z South Dakota in de USA Rue Dante, e Stross z Paris D Abchürzig DANTE bezeichnet: Deutschsprachige Anwendervereinigung TeX e. V., die grösst TeX-Benutzergruppe wältwiit Delivery of Advanced Network Technology to Europe, e Komputernetzwärkorganisation
D' Helene (au Saturn XII) isch e chleine (dr sibzehntgröscht) Mond vum Planet Saturn. D'Helene isch am 1. März 1980 vu dr französische Astronome Pierre Laques un Jean Lecacheux am Observatorium uf em Pic du Midi in dr französische Pyrenäe entdeckt worre. Obwohl si gmäss vu dr Systematik die vorlaifig Bezeichnig S/ 1980 S 6 erhalde het. isch si wäge ihre Bahneigeschafte iblicherwiis Dione B gnennt worre - wil si in dr gliiche Bahn wie dr Mond Dione um dr Saturn lauft. Anno 1988 isch si no offiziell uf d Helene us dr grichische Mythologi daift worre, wo bim Champf mit em Held Achilles umku isch. D'Helene umchreist dr Saturn ime middlere Abstand vu 377.420 km in 2 Däg, 17 Stund un 41 Minüte. D'Bahn wiist e Exzentrizität vu 0,0022 uf un isch 0,021° gegeniber vu dr Äquatorebeni vum Saturn gneigt. Si isch ein vu zwei chleine Mönden uf dr selbe Bahn wie dr gross Mond Dione. D'Helene lauft in dr Dione ime Winkelabstand vu 60° im füehrende Lagrange-Punkt L4 vorus. Im folgende Lagrangepunkt L5 lauft dr Mond Polydeuces in dr Dione ime Winkelabstand vu 60° hinderher. D'Helene isch e uregelmässig gformter Chörper mit ere Usdähnig vu 36×32×30 km. Ihri
Dante isch e männlige Vorname. Er isch ursprünglig italiänisch und isch etymologisch en Abchürzig vom alte Name Durante, wo hüt nume no wenig bruucht wird. Dä chunnt vom latiinische Durans, wo s Partizip Präsens vom Värb durare mit dr Bedütig "abherte", "ushalte" usw. isch. Er isch eso in dr Bedütig em Name Konstantin ähnlig. Dr Name isch dur dr italiänisch Dichder Dante Alighieri, wo eigetlig Durante gheisse het, berüehmt und populär worde. Im Italiänische wärde au d Forme Durando und Durantino bruucht. Dante
Geoffrey isch en änglische männlige Vorname. In dere Form isch s die elteri, britischi Schriibwiis im Underschiid zu Jeffrey im Amerikanische Änglisch. Er wird hüfig as Geoff oder Jeff abkürzt. Geoffrey chunnt über s Altfranzösische vom ene germanische Name. D Etymologii isch unsicher: dr zweit Deil vom Name stammt vo frid, "Friide", aber für en Afang si verschiideni Ursprüng vorgschlage worde, drunder gawia ("Gebiet"), walah ("Fremde"), gisil ("Geisle") oder god ("Gott"). Wenn die letzt Möglikeit die richdig isch, wer dr Name e Variante vo Godfrey, dütsch Gottfried. Dr Name isch vo de Normanne noch Ängland brocht worde noch dr Eroberig vom Wilhelm em Eroberer 1066. Er isch vor allem under em änglische Adel beliebt gsi. Geoffrey Chaucer, en änglische Dichder (1343-1400)
Dr Hyperion (au Saturn VII) isch ein vu dr middelgrosse Mönd vum Saturn. Dr Hyperion isch am 16. September 1848 vum William Cranch Bond, George Phillips Bond un William Lassell entdeckt worre. Daift worre isch dr Mond uf dr Titan Hyperion us dr grichische Mythologi. Dr Hyperion isch churz nooch ere anno 1847 erschinene Veröffetlichig vum Astronom John Herschel (Results of Astronomical Observations made at the Cape of Good Hope), wo er d'Nämme vu dr bis dertna bekannte sibe Saturnmönd vorgschlage het, entdeckt worre. Im Lassell, wo dr Hyperion zwei Däg nooch dr Bonds gsichtet het, isch im Herschel si Nammensschema bekannt gsi. Sällewäg het er no dr Namme Hyperion vorgschlage. Dr Hyperion umchreist dr Saturn ime middlere Abstand vu 1.464.100 km in 21 Däg 6 Stund un 43 Minüte. D'Bahn wiist e Exzentrizität vu 0,0175 uf un isch 0,568° gegeniber vu dr Äquatorebeni vum Saturn gneigt. Dr Hyperion isch fier si Grössi ein vu dr am stärchschte uregelmässig gformte Chörper im Sunnesystem. Er besitzt e Usdähnig vu 360×280×225 km. Schins isch dr Hyperion e Bruchstuck vu eme grössere Ursprungchkörper, wo bi eme Impaktereignis usenanderbroche isch. Uf sinere Oberflächi isch e riisiger, 10 km diefe Chrater mit eme Durchmesser vu
Ravenna (veraltet dytsch: Raben) isch en italiänischi Stadt mit öbbe 160'000 Iiwohner und isch d Hauptstadt vo dr italiänische Provinz Ravenna in dr Region Emilia-Romagna. Ravenna lit an dr Adria zwüsche Rimini und em Po-Delta. S Stadtzentrum isch hüte wäge dr Verlandig öbbe 9 km vo dr Küste ewäg, aber dur e Canale Candiano mit em Hafe und em Seebad Marina di Ravenna verbunde. Vo 402 bis zum Fall vom weströmische Riich 476 isch Ravenna d Hauptresidänz vo de weströmische Kaiser gsi. In de Johrzähnt druf hai do au au dr Odoaker, dr oschtgotisch König Theoderich dr Gross und däm siini Nochfolger residiert. Noch dr Rückeroberig vo Italie dur oströmischi Druppe isch d Stadt denn bis zur Iinahm dur d Langobarde im Johr 751 s Zäntrum vom ene kaiserlige Exarchat gsi. Anne 1861 isch Ravenna Deil vom Königriich Idalie worde. I dr Stadt isch hüt dr Sitz vom ene Erzbischof. dr Geograaf vo Ravenna (6. Jh.), Geograaf und Verfasser von ere Weltbeschriibig Commons: Ravenna – Sammlig vo Multimediadateie d Website vo dr Gmaind (italienisch) über d Mosaik z Ravenna (dütsch) Website vom Tourismusbüro vo Ravenna (italienisch, englisch, dütsch und französisch) Demographic Balance and resident population by sex on 31st december
Höll isch religionsgschichtlig d Bezeichnig für d Dotewält. In eschatologische Religione, d. h. Religione, won e zuekümftigs Wältändi lehre wie zum Bischbil s Christedum, isch s dr Ort im Jensiits, wo sonigi, wo Dodsünde begange hai, noch em Dod anechömme. Das si gfalleni Ängel (Düüfel), aber au menschligi Übeldäter und hüfig au sonigi, wo nit dä speziell Glaube hai. Dr Ufenthalt isch für alli Ewikeit und wird vo schregglige Quale begleitet. Dr Begriff „Höll“ (Althochdütsch hella, Mittelhochdütsch helle) leitet sich vom Name vom Doteriich in dr germanische Mythologii, Hel, ab. Die christlige Chille stütze sich uf s Neue Testamänt (Matth. 13, 41-42; Mark. 9, 42-43; 2. Thess. 1, 8-9; Hebr.10, 26-31; Offb. 20, 15). D Duur vo dr Höllestrof isch ewig, d Strofe si ungliich und d Apokatastasis, wo sait ass d Apostate (die Abgfallene) schliesslig mit Gott widerversöhnt wärde, wird abglehnt. Au vili Protestante akzeptiere das, au wenn s Gfüehl, ass me das schwerlig mit em Glaube an d Liebi vo Gott und si Gnad cha veriibare, wiiter verbreitet isch as in dr katholische Chille. In dr Kunst isch d Höll sehr vil spöter as dr Himmel dargstellt worde. Es chunnt hüfig vor in Verbindig mit em Jüngste Gricht.
S Fägfüür, lat. Purgatorium, isch noch dr katholische Chille dr Ort oder Zuestand, wo dr Doti ane chunnt, wenn er kei Dodsünd begange het, aber e Strof für lässligi Sünde muess abbüesse. Me redet vo dene as die „Arme Seele“. Wil nume die wenigste Mensche sündefrei stärbe und so diräkt in d Gegewart vo Gott chömme noch em Dod, bietet s Fägfüür dene, wo nit in d Höll chömme, d Möglichkeit sich dur Liide z lüütere. D Chille stützt sich do uf Stelle in 2.Makk. 12, 40-46 und im Neue Testamänt Matth.12, 32 und 1. Kor.3, 10-15. D Ostchillene lähne d Idee vom Fägfüür grösstedeils ab. Si kenne aber in ihre liturgische Büecher e Lüüterigszuestand und d Fürbitt um Erlösig drus. D Protestante verwärfe s Purgatorium, au wenn dr Luther sälber nit sicher gsi isch. dtv-Lexikon, Deutscher Taschenbuch Verlag, München 1970 Band 6, S.85f
St. Bläsi isch e Stadt im Landchreis Waldshüet, Bade-Württeberg. De heilchlimatisch und Kneipp-Kurort St. Bläsi isch im Südschwarzwald südlig vom Schluchsee im Albdal. De diefst Punkt isch uff 600 Meter über em NN, de höchst uff 1349 uff em Spießhorn, wo zum Fäldberg ghört. Öbbe 77 Brozänt vo de Gmeindflächi bstönn uss Wald, 16 Brozänt werre landwirtschaftlig gnutzt, de Rest isch Sydligs- und Verchehrsflächi. St. Bläsi gränzt im Norde an d Gmeinde Fäldberg und Schluchsee (Lkr. Breisgau-Hochschwarzwald), im Oste an Hüsere und Höcheschwand, im Süde an Dachsberg und im Weste an Ibach und Bernau im Schwarzwald (Landchreis Waldshüet). Zu de Stadt St. Bläsi ghöre d Ortschafte Immeneich, Mänzeschwand und Schlagete, wo friehner selbständig gsi und in de 1970er-Johr ygmeindet worre sin. Zu de ehemolige Gmeind Immeneich ghöre d Dörfer Immeneich und Nydermiehli (Niedermühle). Zu de ehemolige Gmeind Mänzeschwand ghöre d Dörfer Mänzeschwand-Hinderdorf und Mänzeschwand-Vorderdorf. Zu de Stadt St. Bläsi in de Gränze vo de 1970er-Johr, also vo de Gmeindereform, ghöre d Stadt St. Bläsi, d Höf Glashof, Windberghof und Wolfsbode und d Hüser In der Schmelze, Im Hüttlebuck und Glashofsäge. Zu de ehemolige Gmeind Schlagete ghöre s glychnamig Dorf, d Wyler Eckartschwand, Lehewys, Luchle, Nydlige und Underbildstei und d Zinke
D' Hyrrokkin (au Saturn XLIV) isch ein vu dr usserschte Zwergmönd vum Planet Saturn. D'Entdeckig vu dr Hyrrokkin durch dr David C. Jewitt, Scott S. Sheppard, Jan Kleyna un Brian G. Marsden uf Ufnahme vum 12. Dezember 2004 bis zum 30. April 2006 isch am 26. Juni 2006 bekannt gä worre. D'Hyrrokkin isch zerscht vorlaifig as S/2004 S 19 gfüehrt worre. Im April 2007 isch dr Mond no uf d'Riisi Hyrrokkin us dr nordische Mythologi daift worre. Fier dr Mond isch zerscht d'Schribig Hyrokkin verwendet worre. D' Working Group for Planetary System Nomenclature (WGPSN) vu dr Internationale Astronomische Union (IAU) het sich aber später dezue entschlosse, die ursprünglich nordisch Schribwiis z'verwende. D'Hyrrokkin umchreist dr Saturn uf ere retrograde Bahn in guet 932 Däg. D'Bahnexzentrizität betrait 0,333, wobi d'Bahn mit 151,4° gege dr Saturnäquator geneigt isch. Si zellt, sällewäg au ihr Namme us dr nordische Mythologi, zue dr Nordische Gruppe vu dr Saturnmönd. D'Hyrrokkin besitzt e ugfähre Durchmesser vu villicht 8 km. Witteri Date sin nit bekannt. Mit ere visuelle Helligkeit vu +23,5 mag isch d'Hyrrokkin e extrem liechtschwachs Objekt. Saturn's Known Satellites (engl.) MPEC 2006-M44: S/2004 S 19 26. Juni 2006 (Entdeckig un Ephemeride) IAUC 8727: Satellites of Saturn 30.
In vile Religione wohnt Gott, beziehigswiis wohne d Götter, an eme Ort, wo in obeländische Kulture im allgemeine mit Himmel bezeichnet wird. D Vorstellig vom ene datsächliche Ruum (zum Bispil dr Bärg Olymp bi de alte Grieche oder vom ene Beriich usserhalb vo dr Himmelsschale, wie in mängge Schichte vom Alte Testamänt), und die gliichnishafti Darstellig vom ene Zuestand, wo nit cha lokalisiert wärde, verschmälze inenander. Dr Konflikt zwüsche dene Vorstellige isch em mythische Dänke fremd und das vor allem, wil vili Hochkulture d Planete, wo me vo Aug cha gseh und wo vo ihre Näme in de meiste Sprochen d Bezeichnigen vo de Wuchedäg abgleitet si, und d Stärn diräkt mit ihre Götter identifiziert hai, das heisst, si hai ihre Götter am Himmel chönne zueluege. Im Himmel si religiösi oder eschatologischi Bedütig spiilt under anderem e wichdigi Rolle in dr Genesis vom Pentateuch und in dr chinesische Philosophii, wil währed der Zhou-Dynastii dr Himmel sälber as Gottheit agluegt worden isch. Sehr verbreitet isch au d Uffassig in de Religione, dass die Dote an däm Ort witerläbe (Uferstehig) und dört e paradiisischs Läbe füehre. Anderi aber chömme an e schregglige Ort (Underwält, Höll) as Strof für ihr Benäh in dere
En Zopf (bärndütsch:Züpfe) isch es Brot i Form vo eme Zopf, wo i de Schwiiz traditionell am Sunntig zum Z'Morge gässe wird. De Zopf wird us Hefedaig hergschtellt, wo us Zopfmehl, Milch, Butter, Salz, Hefe un mängisch au mit Ei gmacht wird. D Quellelag zu de Ursprüng vom Zopf isch ned guet. So gits für d Form vom Zopf verschidnigi Theorie. Im Elsass heissts, d Form vo de Haarzöpf vo de Fraue sigi d Inschpiration gsi. In de Schwiiz het im 1951i d Fachschuel für Bäcker un Konditotre druf higwise, dass ma früener tote Ehemanner en Haar-Zopf vo ihre Ehefrau un en Zopf us Brotdaig mit ins Grab gäh heigi. Di erscht erwähnig vo eme Zopf isch us em Johr 1470 us Bärn. De Zopf isch ursprünglich es reins Sunntigsbrot gsi. Au hüt no wird in vilne Familie numme am Sunntig Zopf gässe. Au bim Beck cha ma meischt numme am Wocheänd Zopf go poschte. Bi de Grossverteiler isch es hütztag e chli anderscht. Bi Migros un Coop gits de Zopf hüfig di ganz Woche z chaufe. Hie gyts es freis Rezäpt unger dr GFDL mit Biudli (ou GFDL), wieme richtig tuet Züpfe bache: lix.cc/blog (Site cha nüme abgrüeft wärde;